.NET Framework

**.NET Framework** (izgovara se *dot net*) jest softverski okvir kojeg razvija Microsoft, a koji prvenstveno radi na Microsoft Windowsu. Uključuje veliku razrednu biblioteku poznatu kao Framework Class Library (FCL) i pruža jezičku interoperabilnost (svaki jezik može koristiti kodove napisane na drugim jezicima) u nekoliko  programskih jezika. Programi napisani za .NET Framework se izvršavaju u softverskom okruženju (nasuprot hardverskom okruženju), poznatom kao Common Language Runtime (CLR), aplikacijska virtualna mašina koja pruža usluge kao što su sigurnost, upravljanje memorijom, i rukovanje izuzecima. FCL i CLR zajedno čine .NET Framework.

FCL pruža korisnički interfejs, pristup podacima, povezanost baze podataka, kriptografiju, razvoj web-aplikacija, numeričke algoritme, i mrežne komunikacije. Programeri proizvode softver kombinacijom vlastitih izvornih kodova sa .NET Frameworkom i ostalim bibliotekama. .NET Framework je namijenjen za upotrebu većine novih aplikacija kreiranih za Windows platforme. Microsoft također proizvodi integrirano razvojno okruženje uglavnom za .NET softver nazvan Microsoft Visual Studio.

## Historija 
Nezvanično razvoj .NET Frameworka započeo je 1999. godine. Zvanična objava o razvoju nove tehnologije održana je na Microsoft konferenciji za novinare 13. januara 2000. Prva verzija Microsoft .NET Framework-a zvanično je objavljena 13. februara 2002. Od izdavanja prve verzije .NET Frameworka izvršeno je još devet nadogradnji. Konačna verzija .NET Frameworka bila je 4.8.

.NET Core je open-source, cross-platform framework (Windows, Mac, Linux) koji se može definirati kao nasljednik .NET Frameworka. To je moderan analog .NET Frameworka. Microsoft je najavio razvoj .NET Core 12. novembra 2014. .NET Core je zvanično objavljen 27. juna 2016. Microsoft je ažurirao .NET Core i izdao njegove nove verzije do 3.1.

U novembru 2020. najnovija verzija .NET Corea je isporučena kao .NET 5. „Core“ je uklonjeno iz naziva, a verzija 4.0 je preskočena kako bi se izbjegla zabuna sa .NET Frameworkom. .NET 8 je sljedeća velika nadogradnja .NET platforme u novembru 2023. godine. Izdanje .NET 9 planirano je za novembar 2024.

## Izvedenice 
**.NET Compact Framework**

Za ručne uređaje i mobilne telefone koji koriste Windows CE ili Windows Mobile, postoji funkcionalno smanjena verzija .NET runtime okruženja u obliku .NET Compact Frameworka. Međutim, razvoj za ovu platformu zahtijeva komercijalni Visual Studio .NET 2003 ili noviji. .NET Compact Framework 3.5 je objavljen istovremeno sa .NET verzijom 3.5.

**.NET Micro Framework**

U septembru 2006. godine, Microsoft je također predstavio .NET Micro Framework. On predstavlja još jednu ograničenu verziju .NET Frameworka posebno za ugrađene uređaje. U zavisnosti od platforme, framework je dizajniran da zauzima između 512 KB i 1 MB na uređaju i može se pokrenuti direktno sa fleš memorije ili ROM-a. U ovom slučaju, Micro Framework funkcioniše kao operativni sistem, ali se može instalirati i preko postojećeg Windows operativnog sistema.

**Silverlight**

Silverlight (ranije WPF/E) sadrži značajno smanjeni podskup .NET Frameworka i prvenstveno je namijenjen omogućavanju web preglednicima da pokreću bogate web aplikacije zasnovane na WPF-u. Redovni programi zasnovani na WPF-u su također "spremni za web", ali zahtijevaju puni .NET 3.0, koji je trenutno dostupan samo za Windows. Silverlight je prvobitno bio planiran za izdanje na macOS-u, starijim Windows računarima i Linuxu. Međutim, Microsoft je prekinuo svu podršku za Silverlight 12. oktobra 2021. godine.

**.NET Core und .NET**

Dana 12. novembra 2014. godine, podskup referentnog izvora je hostovan na GitHub-u i objavljen pod MIT licencom. To je također urađeno kako bi se podržao Mono projekat, omogućavajući premošćavanje jaza između Mono-a i .NET-a korištenjem istog koda. Ovaj repozitorij se odnosi na .NET Framework 4.6 i stoga ima pristup samo za čitanje. Istovremeno, Microsoft je objavio revidirane komponente okvira pod nazivom .NET Core na GitHub-u, također pod MIT licencom. .NET Core omogućava učešće zajednice i Microsoft ga je prenio na .NET Foundation, koja je osnovana 2014. godine. Zbog korištenja MIT licence, efektivno ne postoje ograničenja o tome kako se izvorni kod .NET Core-a može koristiti. Objavljene komponente također uključuju alate za razvoj softvera iz komandne linije, kao i ASP.NET (dalje razvijen u modificiranom obliku kao ASP.NET Core). .NET Core također radi na Linuxu i macOS-u. U novembru 2020. godine, .NET Core i .Net Framework su spojeni u jedinstvenu platformu pod nazivom .NET 5.0.

## Reference
## Vanjski linkovi 
* 
** .NET Framework Developer Center na MSDN Library
* .NET Framework Index
* Overview of .NET Framework (MSDN)
* .NET Framework FAQ 
* .NET Github repository

Kategorija:.NET Framework
Kategorija:Microsoft
Kategorija:Programiranje
Kategorija:Računarske platforme
Kategorija:Višeplatformski softver